Priekšlikums Padomes regula ar ko atceļ dažus novecojušus Padomes tiesību aktus kopējās lauksaimniecības politikas jomā /* COM/2009/0377 galīgā redakcija - CNS 2009/0103 */





[pic] | EIROPAS KOPIENU KOMISIJA | Briselē, 22.7.2009 COM(2009) 377 galīgā redakcija 2009/0103 (CNS) Priekšlikums PADOMES REGULA ar ko atceļ dažus novecojušus Padomes tiesību aktus kopējās lauksaimniecības politikas jomā PASKAIDROJUMA RAKSTS Vairāki tiesību akti, kas tika pieņemti pēdējās desmitgadēs, ir zaudējuši to juridisko iedarbību, bet aizvien ir spēkā. Tie ir novecojuši tāpēc, ka bija īslaicīgi vai tāpēc, ka to saturs ir iekļauts vēlāk pieņemtajos tiesību aktos. Saistībā ar jauno dalībvalstu pievienošanos vairāki pasākumi pēc minēto valstu pievienošanās ir novecojuši. Eiropas Parlaments, Padome un Komisija Iestāžu nolīgumā par labāku tiesību aktu izstrādi vienojās, ka Kopienas tiesību akti ir jāatjaunina un to apjoms jāsamazina, atceļot tiesību aktus, kuri netiek piemēroti[1]. Tiesību akti, kas zaudējuši savu nozīmīgumu, jāsvītro no 'acquis communautaire ', lai uzlabotu Kopienas tiesību aktu pārredzamību un noteiktību. Komisija ir veikusi vairākus pasākumus, lai no acquis kopuma tiktu svītroti novecojušie tiesību akti, izmantojot gan parasto atcelšanas procedūru, gan paziņojot, ka attiecīgie Komisijas tiesību akti ir novecojuši. Pavisam nesen Komisija paziņoja, ka aptuveni 250 tiesību akti lauksaimniecības jomā ir zaudējuši spēku[2]. Savā 2009. gada 18. marta paziņojumā "Vienkāršota KLP Eiropai – ieguvums visiem" Komisija apstiprināja apņemšanos sakārtot tiesību aktus lauksaimniecības jomā[3]. Minētais priekšlikums ir paredzēts Pastāvīgajā vienkāršošanas programmā, kas pieņemta, īstenojot Komisijas stratēģiju normatīvās vides vienkāršošanai, jaunākais dokuments – COM(2008)712, 2. pielikums "Komisijas likumdošanas un darba programmā 2009. gadam". Komisija ir konstatējusi vairākus Padomes pieņemtos tiesību aktus kopējās lauksaimniecības politikas jomā, kuri ir zaudējuši juridisko iedarbību. Tas nav Komisijas kompetencē paziņot, ka Padomes pieņemtie tiesību akti ir zaudējuši spēku. Juridiskās noteiktības labad Komisija ierosina, lai Padome atceļ šajā priekšlikumā uzskaitītos tiesību aktus. 2009/0103 (CNS) Priekšlikums PADOMES REGULA ar ko atceļ dažus novecojušus Padomes tiesību aktus kopējās lauksaimniecības politikas jomā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 36. un 37. pantu, ņemot vērā Komisijas priekšlikumu[4], ņemot vērā Eiropas Parlamenta atzinumu[5], tā kā: (1) Kopienas tiesību aktu pārredzamības uzlabošana ir būtisks elements labākas tiesību aktu izstrādes stratēģijā, ko īsteno Kopienas iestādes. Šajā kontekstā ir lietderīgi atcelt tos spēkā esošos tiesību aktus, kuriem vairs nav reālas ietekmes. (2) Šādas ar kopējo lauksaimniecības politiku saistītās regulas un lēmums ir novecojuši, lai arī formāli tie vēl aizvien ir spēkā: - Padomes 1969. gada 18. decembra Regula (EEK) Nr. 2602/69 par Pārvaldības komitejas procedūras saglabāšanu[6]. Minētajai regulai vairs nav ietekmes, jo tās saturs ir iekļauts vēlāk pieņemtajos tiesību aktos; - Padomes 1972. gada 2. maija Regula (EEK) Nr. 922/72, ar ko nosaka vispārīgus noteikumus atbalsta piešķiršanai par zīdtārpiņiem 1972./73. audzēšanas gadā[7]. Minētajai regulai vairs nav ietekmes, jo tā attiecas tikai uz 1972. un 1973. gadu; - Padomes 1990. gada 4. decembra Regula (EEK) Nr. 3570/90 par atkāpēm attiecībā uz lauksaimniecības statistikas apsekojumiem Vācijā saistībā ar Vācijas apvienošanos[8]. Minētā regula vairs nav spēkā, jo to bija paredzēts piemērot pārejas periodā pēc Vācijas apvienošanās; - Padomes 1995. gada 25. oktobra Regula (EK) Nr. 2611/95, ar ko nosaka iespēju piešķirt valsts palīdzību, lai kompensētu lauksaimniecības ienākumu zudumus, ko radījusi monetārā aprite citās dalībvalstīs[9]. Minētā regula vairs nav spēkā, jo tā attiecās tikai atbalstu, par kuru jāpaziņo līdz 1996. gada 30. jūnijam un ko piešķir uz trim gadiem; - Padomes 2007. gada 26. septembra Regula (EK) Nr. 1107/2007, ar kuru izdara atkāpi no Regulas (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, attiecībā uz zemes atstāšanu atmatā 2008. gadā[10]. Minētajai regulai vairs nav ietekmes, jo tā attiecās tikai uz 2008. gadu; - Padomes 1985. gada 16. jūlija Lēmums 85/360/EEK par lauksaimniecības apsekojumu sistēmas pārstrukturēšanu Grieķijā[11]. Minētajam lēmumam vairs nav ietekmes, jo tas attiecās tikai uz laikposmu no 1986. līdz 1996. gadam. (3) Juridiskās drošības un skaidrības labad jāatceļ minētās novecojušās regulas un lēmums, IR PIEŅĒMUSI ŠO REGULU. 1. pants Atceļ Regulas (EEK) Nr. 2602/69, (EEK) Nr. 922/72, (EEK) Nr. 3570/90, (EK) Nr. 2611/95, (EK) Nr. 1107/2007 un Lēmumu 85/360/EEK. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [pic][pic][pic][pic][pic][pic][pic][pic][pic][pic][pic][pic] [1] OV C 321, 31.12.2003., 1. lpp. [2] OV C 30, 6.2.2009., 18. lpp. [3] COM(2009) 128, galīgā redakcija, 18.3.2009. [4] OV C […], […], […]. lpp. [5] OV C […], […], […]. lpp. [6] OV L 324, 27.12.1969., 23. lpp. [7] OV L 106, 5.5.1972., 1. lpp. [8] OV L 353, 17.12.1990., 8. lpp. [9] OV L 268, 10.11.1995., 3. lpp. [10] OV L 253, 28.9.2007., 1. lpp. [11] OV L 191, 23.7.1985., 53. lpp.